รัฐบาลไทย-ข่าวทำเนียบรัฐบาล-ทส. ร่วมกับหน่วยงานที่เกี่ยวข้อง บูรณาการการบริหารจัดการน้ำใต้ดินและน้ำผิวดิน แก้ปัญหาภัยแล้งที่เกิดขึ้นแล้ว หน่วยงานในพื้นที่ยืนยันปริมาณน้ำที่มียังคงเพียงพอและไม่เข้าสู่ขั้นวิกฤต
วันพฤหัสบดีที่ 4 มีนาคม 2564
ทส. ร่วมกับหน่วยงานที่เกี่ยวข้อง บูรณาการการบริหารจัดการน้ําใต้ดินและน้ําผิวดิน แก้ปัญหาภัยแล้งที่เกิดขึ้นแล้ว หน่วยงานในพื้นที่ยืนยันปริมาณน้ําที่มียังคงเพียงพอและไม่เข้าสู่ขั้นวิกฤต
กระทรวงทรัพยากรธรรมชาติและสิ่งแวดล้อม ร่วมกับหน่วยงานที่เกี่ยวข้อง บูรณาการการบริหารจัดการน้ําใต้ดินและน้ําผิวดิน แก้ปัญหาภัยแล้งที่เกิดขึ้นแล้ว หน่วยงานในพื้นที่ยืนยันปริมาณน้ําที่มียังคงเพียงพอและไม่เข้าสู่ขั้นวิกฤต
เมื่อวันพุธที่ 3 มีนาคม 2564 นายปิ่นสักก์ สุรัสวดี โฆษกประจํากระทรวงทรัพยากรธรรมชาติและสิ่งแวดล้อม ชี้แจงกรณีมีรายงานข่าวสถานการณ์ปัญหาภัยแล้งในหลายพื้นที่ เช่น จ.นครราชสีมา และ จ.พิจิตร ว่า กรมทรัพยากรน้ําบาดาล และกรมทรัพยากรน้ํา ได้บูรณาการการบริหารจัดการทั้งน้ําใต้ดินและน้ําผิวดิน ในพื้นที่ จ.นครราชสีมา และ จ.พิจิตร ดังนี้
1) จังหวัดนครราชสีมา ที่ผ่านมาสํานักทรัพยากรน้ําบาดาล เขต 5 ได้สนับสนุนเครื่องสูบน้ํา พร้อมเจ้าหน้าที่เข้าช่วยเหลือประชาชนที่ได้รับผลกระทบจากกรณีวิกฤตน้ําตามที่ร้องขอมาอย่างต่อเนื่อง พร้อมได้สูบน้ําเข้าพื้นที่เพื่อเป็นน้ําต้นทุนก่อนเข้าสู่ฤดูแล้งแล้ว และยังได้พัฒนาแหล่งน้ําเพื่อเป็นแหล่งรองรับน้ําในช่วงฤดูฝน ซึ่งสามารถกักเก็บน้ําเพื่อใช้ในฤดูแล้งอีกด้วย ทั้งนี้ จากการประสานนายก อบต.ถึงประเด็นข่าวดังกล่าว ทราบว่า แหล่งน้ําชุมชนแห่งนี้ เป็นน้ําดิบเพื่อการผลิตระบบประปาและสนับสนุนน้ําเพื่อการเกษตรแก่ประชาชนบ้านโนนกราด 3 หมู่บ้าน ซึ่งปัจจุบัน อบต. ยืนยันว่าปริมาณน้ําที่มียังคงเพียงพอและไม่เข้าสู่ขั้นวิกฤต จึงยังไม่ได้ร้องขอการสนับสนุนแต่อย่างใด
2) จังหวัดพิจิตร สํานักงานทรัพยากรน้ําภาค 9 และสํานักทรัพยากรน้ําบาดาล เขต 7 ได้ดําเนินโครงการด้านแหล่งน้ํา รวม 6 แห่ง ดําเนินการแล้วเสร็จ 1 แห่ง อยู่ระหว่างดําเนินการ 5 แห่ง ในส่วนของการพัฒนาแหล่งน้ําบาดาล พบว่า ชาวบ้านในพื้นที่ไม่ได้เดือดร้อนหรือขาดแคลนน้ําสําหรับอุปโภคบริโภค โดยปัจจุบันใช้น้ําจากระบบประปาบาดาลในหมู่บ้านวังลูกช้าง หมู่ที่ 8 ซึ่งเพียงพอต่อความต้องการของชาวบ้าน 110 หลังคาเรือน ส่วนน้ําเพื่อการเกษตรใช้จากบ่อบาดาลของชาวบ้านเอง
อย่างไรก็ตาม ในภาพรวม ทส.ได้จัดทําแผนปฏิบัติการบรรเทาภาวะน้ําแล้งอย่างต่อเนื่อง นอกจากนี้ ได้ดําเนินโครงการจัดหาน้ําต้นทุนและระบบกระจายน้ํา สนับสนุนพื้นที่เกษตรกรรม และน้ําต้นทุนสําหรับอุปโภค-บริโภค (น้ําต้นทุนประปาหมู่บ้าน) ในพื้นที่นอกเขตชลประทาน โดยการขุดลอก ปรับปรุง ซ่อมแซม แหล่งน้ําและก่อสร้างระบบกระจายน้ํา เพื่อแก้ไขปัญหาภัยแล้ง รวม 560 แห่ง ในพื้นที่ที่เหมาะสมและมีศักยภาพทั่วประเทศ (ในภารกิจของกรมทรัพยากรน้ํา) (ดําเนินการแล้วเสร็จ 181 แห่ง
ด้านกระทรวงมหาดไทย กรมป้องกันและบรรเทาสาธารณภัย ชี้แจงเพิ่มเติมว่า 1) จังหวัดนครราชสีมา จากการลงพื้นที่ตรวจสอบข้อมูล พบว่าน้ําจากระบบประปาของ อบต.ลําคอหงษ์ จ.นครราชสีมา ยังให้บริการน้ําเพื่อใช้ในการอุปโภคบริโภคให้กับประชาชนได้อย่างเพียงพอ สําหรับแหล่งน้ําธรรมชาติตามภาพข่าว เป็นสระน้ําประจําหมู่บ้าน ซึ่งได้รับการสนับสนุนงบประมาณโครงการบรรเทาปัญหาภัยแล้งฯ และพึ่งดําเนินการขุดลอกแล้วเสร็จไม่นาน เพื่อใช้เก็บกักปริมาณน้ําฝนช่วงฤดูฝนที่จะมาถึงนี้ ยืนยันสภาพปัจจุบันมีปริมาณน้ําดิบสําหรับผลิตน้ําประปาเพียงพอตลอดช่วงฤดูแล้งนี้
2) จังหวัดพิจิตร ยืนยันพื้นที่ที่ปรากฏตามข่าว มีปริมาณน้ําเพียงพอต่อการอุปโภคบริโภค แต่ไม่สามารถสนับสนุนน้ําเพื่อการเกษตรได้ เนื่องจากปริมาณน้ําต้นทุนไม่เพียงพอ จึงได้ประสานกับอําเภอขอความร่วมมือเกษตรกรให้ลดพื้นที่ทําการเกษตรในช่วงฤดูแล้งปีนี้แล้ว อย่างไรก็ตามอําเภอสามง่าม ได้ประสานกับ อปท.ในพื้นที่ เพื่อตรวจสอบถึงผลกระทบต่อประชาชนแล้ว พบว่า ยังไม่มีพื้นที่ประสบปัญหาภัยแล้งแต่อย่างใด โดยเกษตรกรยังสามารถพึ่งพาตนเองได้
ทั้งนี้ ปภ. ได้บูรณาการจังหวัดและหน่วยงานที่เกี่ยวข้องป้องกันและลดผลกระทบจากปัญหาภัยแล้ง โดยติดตามตรวจสอบปริมาณน้ําต้นทุน และสํารวจความต้องการใช้น้ําในแต่ละพื้นที่ พร้อมจัดเตรียมทรัพยากรให้พร้อมรับมือภัยแล้งอย่างครอบคลุม
--------------------------